title: Az Európai Rendszerkockázati Testület határozata (2018. augusztus 31.) az Európai Rendszerkockázati Testület adatvédelmi tisztviselőjének kinevezéséről (ERKT/2018/6)

text:
                  28.9.2018

                  HU

                  Az Európai Unió Hivatalos Lapja

                  C 347/3

         AZ EURÓPAI RENDSZERKOCKÁZATI TESTÜLET HATÁROZATA
         (2018. augusztus 31.)
         az Európai Rendszerkockázati Testület adatvédelmi tisztviselőjének kinevezéséről
         (ERKT/2018/6)
         (2018/C 347/04)
         AZ EURÓPAI RENDSZERKOCKÁZATI TESTÜLET IGAZGATÓTANÁCSA,
         tekintettel az Európai Unió működéséről szóló szerződésre,
         tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre (1), és különösen annak 24. cikkére,
         tekintettel az Európai Rendszerkockázati Testületnél az adatvédelemmel kapcsolatos végrehajtási szabályokról szóló, 2012. július 13-i ERKT/2012/1 európai rendszerkockázati testületi határozatra (2) és különösen annak 3. cikkére,
         mivel:

                     (1)

                     Az Európai Rendszerkockázati Testület (ERKT) 2015. június 1-jén elfogadta az ERKT/2015/1 európai rendszerkockázati testületi határozatot (3), amellyel a 2017. május 31-ig tartó időszakra kinevezte Barbara Egglt az ERKT adatvédelmi tisztviselőjeként.

                     (2)

                     Barbara Eggl az ERKT adatvédelmi tisztviselői pozícióját teljes mértékben kielégítő módon töltötte be.

                     (3)

                     Barbara Eggl de facto2017. június 1. óta ellátja az ERKT adatvédelmi tisztviselői feladatokat, és szükséges, hogy az ERKT igazgatótanácsa őt visszamenőleges hatállyal 2017. június 1-jétől második hivatali időre kinevezze,

               ELFOGADTA EZT A HATÁROZATOT:

            1. cikk
            Az ERKT adatvédelmi tisztviselőjének kinevezése
            Barbara Eggl kinevezésre kerül az ERKT adatvédelmi tesztviselőjeként második hivatali időre, a 2017. június 1-től2020. május 14-ig tartó időszakra.

            2. cikk
            Hatálybalépés

               (1)   Ez a határozat 2018. augusztus 31-én lép hatályba.

               (2)   Ezt a határozatot 2017. június 1-jétől kell alkalmazni.

            Kelt Frankfurt am Mainban, 2018. augusztus 31-én.

                  az ERKT titkárságának vezetője

                  az ERKT igazgatótanácsa nevében

               Francesco MAZZAFERRO

            (1)  HL L 8., 2001.1.12., 1. o.

            (2)  HL C 286., 2012.9.22., 16. o.

            (3)  Az Európai Rendszerkockázati Testület ERKT/2015/1 határozata (2015. június 1.) az Európai Rendszerkockázati Testület adatvédelmi tisztviselőjének a kinevezéséről (HL C 204., 2015.6.20., 18. o.).


title: Az Európai Parlament (EU, Euratom) 2018/1316 határozata (2018. április 18.) az Oktatási, Audiovizuális és Kulturális Végrehajtó Ügynökség 2016. évi pénzügyi évre szóló költségvetésének végrehajtására vonatkozó mentesítésről

text:
               3.10.2018

               HU

               Az Európai Unió Hivatalos Lapja

               L 248/103

      AZ EURÓPAI PARLAMENT (EU, EURATOM) 2018/1316 HATÁROZATA
      (2018. április 18.)
      az Oktatási, Audiovizuális és Kulturális Végrehajtó Ügynökség 2016. évi pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Unió 2016. évi pénzügyi évre vonatkozó általános költségvetésére (1),

                  —

                  tekintettel az Európai Unió 2016. évi pénzügyi évre vonatkozó összevont éves beszámolójára (COM(2017) 365 – C8-0247/2017) (2),

                  —

                  tekintettel az Oktatási, Audiovizuális és Kulturális Végrehajtó Ügynökség 2016. évi pénzügyi évre vonatkozó végleges éves beszámolójára (3),

                  —

                  tekintettel a Bizottság által benyújtott, a 2015. évi mentesítés nyomon követéséről szóló jelentésre (COM(2017) 379),

                  —

                  tekintettel a Bizottságnak a 2016-ban elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2017) 497) és az ahhoz csatolt bizottsági szolgálati munkadokumentumra (SWD(2017) 306),

                  —

                  tekintettel a Számvevőszéknek az Oktatási, Audiovizuális és Kulturális Végrehajtó Ügynökség 2016. évi pénzügyi évre vonatkozó éves beszámolójáról szóló jelentésére, az ügynökség válaszával együtt (4),

                  —

                  tekintettel a Számvevőszéknek a 2016. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (5),

                  —

                  tekintettel a Tanács által a 2016. évi pénzügyi évre vonatkozó költségvetés végrehajtása tekintetében a végrehajtó ügynökségek számára adandó mentesítésről szóló, 2018. február 20-i ajánlásra (05942/2018 – C8-0043/2018),

                  —

                  tekintettel az Európai Unió működéséről szóló szerződés 317., 318. és 319. cikkére,

                  —

                  tekintettel az Európai Atomenergia-közösséget létrehozó szerződés 106a. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 62., 164., 165. és 166. cikkére,

                  —

                  tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (7) és különösen annak 14. cikke (3) bekezdésére,

                  —

                  tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (8) és különösen annak 66. cikke első és második bekezdésére,

                  —

                  tekintettel az Európai Oktatási, Audiovizuális és Kulturális Végrehajtó Ügynökség létrehozásáról és a 2009/336/EK határozat hatályon kívül helyezéséről szóló, 2013. december 18-i 2013/776/EU bizottsági végrehajtási határozatra (9),

                  —

                  tekintettel eljárási szabályzata 93. cikkére és IV. mellékletére,

                  —

                  tekintettel a Költségvetési Ellenőrző Bizottság jelentésére és a többi érintett bizottság véleményére (A8-0137/2018),

                  A.

                  mivel az Európai Unióról szóló szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és az Európai Unió működéséről szóló szerződés 317. cikkének értelmében a költségvetést a tagállamokkal együttműködésben, saját felelősségére hajtja végre, a hatékony és eredményes pénzgazdálkodás elveinek tiszteletben tartásával;

                  1.

                  mentesítést ad az Oktatási, Audiovizuális és Kulturális Végrehajtó Ügynökség igazgatója számára az ügynökség 2016. évi pénzügyi évre szóló költségvetésének végrehajtására vonatkozóan;

                  2.

                  ismerteti észrevételeit az Európai Unió 2016. évi pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásban, valamint a Bizottság 2016. évi mentesítése kapcsán a Számvevőszék által készített különjelentésekről szóló, 2018. április 18-i állásfoglalásában (10);

                  3.

                  utasítja elnökét, hogy továbbítsa ezt a határozatot, az Európai Unió 2016. évi pénzügyi évre szóló általános költségvetésének (III. szakasz – Bizottság és végrehajtó ügynökségek) végrehajtására vonatkozó mentesítésről szóló határozatot és az e határozatok szerves részét képező állásfoglalást az Oktatási, Audiovizuális és Kulturális Végrehajtó Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

               az elnök

            Antonio TAJANI

               a főtitkár

            Klaus WELLE

         (1)  HL L 48., 2016.2.24.

         (2)  HL C 323., 2017.9.28., 1. o.

         (3)  HL C 384., 2017.11.14., 2. o.

         (4)  HL C 417., 2017.12.6., 63. o.

         (5)  HL C 322., 2017.9.28., 10. o.

         (6)  HL L 298., 2012.10.26., 1. o.

         (7)  HL L 11., 2003.1.16., 1. o.

         (8)  HL L 297., 2004.9.22., 6. o.

         (9)  HL L 343., 2013.12.19., 46. o.

         (10)  Elfogadott szövegek, P8_TA(2018)0122 (lásd e Hivatalos Lap 71. oldalát).


title: Az Európai Parlament (EU) 2018/1406 határozata (2018. április 18.) az Európai Képzési Alapítvány 2016. évi pénzügyi évre szóló költségvetésének végrehajtására vonatkozó mentesítésről

text:
               3.10.2018

               HU

               Az Európai Unió Hivatalos Lapja

               L 248/294

      AZ EURÓPAI PARLAMENT (EU) 2018/1406 HATÁROZATA
      (2018. április 18.)
      az Európai Képzési Alapítvány 2016. évi pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Képzési Alapítvány 2016. évi pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Képzési Alapítvány 2016. évi pénzügyi évre vonatkozó éves beszámolójáról szóló jelentésére, az alapítvány válaszával együtt (1),

                  —

                  tekintettel a Számvevőszéknek a 2016. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

                  —

                  tekintettel a 2016. évi pénzügyi évre vonatkozó költségvetés végrehajtása tekintetében az alapítvány számára adandó mentesítésről szóló, 2018. február 20-i tanácsi ajánlásra, (05941/2018 – C8-0066/2018),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (4) és különösen annak 17. cikkére,

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

                  —

                  tekintettel eljárási szabályzata 94. cikkére és IV. mellékletére,

                  —

                  tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0080/2018),

                  1.

                  mentesítést ad az Európai Képzési Alapítvány igazgatója számára az alapítvány 2016. évi pénzügyi évre szóló költségvetésének végrehajtására vonatkozóan;

                  2.

                  megjegyzéseit a mellékelt állásfoglalásban foglalja össze;

                  3.

                  utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Képzési Alapítvány igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

               az elnök

            Antonio TAJANI

               a főtitkár

            Klaus WELLE

         (1)  HL C 417., 2017.12.6., 181. o.

         (2)  Lásd az 1. lábjegyzetet.

         (3)  HL L 298., 2012.10.26., 1. o.

         (4)  HL L 354., 2008.12.31., 82. o.

         (5)  HL L 328., 2013.12.7., 42. o.


title: Az Európai Parlament (EU) 2018/1379 határozata (2018. április 18.) a Nemek Közötti Egyenlőség Európai Intézete 2016. évi pénzügyi évre szóló költségvetésének végrehajtására vonatkozó mentesítésről

text:
               3.10.2018

               HU

               Az Európai Unió Hivatalos Lapja

               L 248/241

      AZ EURÓPAI PARLAMENT (EU) 2018/1379 HATÁROZATA
      (2018. április 18.)
      a Nemek Közötti Egyenlőség Európai Intézete 2016. évi pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel a Nemek Közötti Egyenlőség Európai Intézete 2016. évi pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Nemek Közötti Egyenlőség Európai Intézete 2016. évi pénzügyi évre vonatkozó éves beszámolójáról szóló jelentésére, az intézet válaszával együtt (1),

                  —

                  tekintettel a Számvevőszéknek a 2016. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

                  —

                  tekintettel a 2016. évi pénzügyi évre vonatkozó költségvetés végrehajtása tekintetében az intézet számára adandó mentesítésről szóló, 2018. február 20-i tanácsi ajánlásra (05941/2018 – C8-0080/2018),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel a Nemek Közötti Egyenlőség Európai Intézetének létrehozásáról szóló, 2006. december 20-i 1922/2006/EK európai parlamenti és tanácsi rendeletre (4) és különösen annak 15. cikkére,

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

                  —

                  tekintettel eljárási szabályzata 94. cikkére és IV. mellékletére,

                  —

                  tekintettel a Költségvetési Ellenőrző Bizottság jelentésére és a Nőjogi és Esélyegyenlőségi Bizottság véleményére (A8-0087/2018),

                  1.

                  mentesítést ad a Nemek Közötti Egyenlőség Európai Intézete igazgatója számára az intézet 2016. évi pénzügyi évre szóló költségvetésének végrehajtására vonatkozóan;

                  2.

                  megjegyzéseit a mellékelt állásfoglalásban foglalja össze;

                  3.

                  utasítja elnökét, hogy továbbítsa ezt a határozatot, valamint az annak szerves részét képező állásfoglalást a Nemek Közötti Egyenlőség Európai Intézete igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

               az elnök

            Antonio TAJANI

               a főtitkár

            Klaus WELLE

         (1)  HL C 417., 2017.12.6., 120. o.

         (2)  Lásd az 1. lábjegyzetet.

         (3)  HL L 298., 2012.10.26., 1. o.

         (4)  HL L 403., 2006.12.30., 9. o.

         (5)  HL L 328., 2013.12.7., 42. o.


A Bizottság 2018.09.21-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8952 - STEAG Beteiligungsgesellschaft mbH / Siemens Aktiengesellschaft) a 139/2004/EK tanácsi rendelet alapján (Csak az német nyelvű szöveg hiteles.)


A Bizottság 2018.10.04-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8977 - Lone Star Europe Acquisitions Limited / Imerys TC) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács (EU) 2018/1510 határozata (2018. október 8.) a Régiók Bizottságának az Olasz Köztársaság által javasolt két tagja kinevezéséről

text:
                  11.10.2018

                  HU

                  Az Európai Unió Hivatalos Lapja

                  L 255/15

         A TANÁCS (EU) 2018/1510 HATÁROZATA
         (2018. október 8.)
         a Régiók Bizottságának az Olasz Köztársaság által javasolt két tagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel az olasz kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot. 2017. július 11-én a Tanács (EU) 2017/1334 határozata (4) értelmében Augusto ROLLANDIN-t Pierluigi MARQUIS váltotta fel tagként. 2018. január 29-én a Tanács (EU) 2018/157 határozata (5) értelmében Pierluigi MARQUIS-t Laurent VIERIN váltotta fel tagként.

                     (2)

                     Laurent VIERIN hivatali idejének lejártát követően a Régiók Bizottsága egy tagjának helye megüresedett.

                     (3)

                     A Régiók Bizottsága egy tagjának helye megüresedett, miután lejárt az a mandátum, amelynek alapján Micaela FANELLI-t (Sindaco del Comune di Riccia (CB)) tagnak javasolták,

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyeket:

                        —

                        Nicoletta SPELGATTI, Consigliere e Presidente della Regione Valle d'Aosta,

                        —

                        Micaela FANELLI, Assessore del Comune di Pontecorvo (FR) (mandátumváltozás).

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. október 8-án.

                  a Tanács részéről

                  az elnök

               J. BOGNER-STRAUSS

            (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

            (4)  A Tanács (EU) 2017/1334 határozata (2017. július 11.) a Régiók Bizottságának az Olasz Köztársaság által javasolt egy tagja kinevezéséről (HL L 185., 2017.7.18., 45. o.).

            (5)  A Tanács (EU) 2018/157 határozata (2018. január 29.) a Régiók Bizottságának az Olasz Köztársaság által javasolt egy tagja kinevezéséről (HL L 29., 2018.2.1., 35. o.).